 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 561**

(protokols Nr. 20, 18. p.)

**Par Leader projekta “Nekustamā īpašuma "Dīķis" Pludmales zonas sakārtošana Barkavā” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums *“Nekustamā īpašuma "Dīķis" Pludmales zonas sakārtošana Barkavā”,* kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts turpināt pašvaldības iesākto atpūtas zonas "Dīķis" labiekārtošanu. Šobrīd ir uzstādīti konstrukciju elementi – bērnu rotaļu pilsēta, šūpoļu komplekts, šaha galdiņš un atkritumu urnas. Projektā paredzēts uzstādīt divus podestus (skatuves), trīs piknika galdus, laipu un divvietīgu pārģērbšanās kabīni. Projekta ieviešanas laikā tiks arī veikti zemes darbi, noņemot auglīgo virskārtu un pievedot pludmales smiltis, iekārtojot pludmali.

Projekta attiecināmās izmaksas ir 20 000,00 EUR (divdesmit tūkstoši eiro, 00 centi), no tām ELFLA finansējums (70%) – 14 000,00 EUR (četrpadsmit tūkstoši eiro, 00 centi), pašvaldības līdzfinansējums (30%) – 6 000,00 EUR (seši tūkstoši eiro, 00 centi).

Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Nekustamā īpašuma "Dīķis" Pludmales zonas sakārtošana Barkavā” nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas EUR 20 000,00 (divdesmit tūkstoši euro, 00 centi) apmērā, tajā skaitā ELFLA finansējums – EUR 14 000,00 (četrpadsmit tūkstoši euro, 00 centi) un Madonas novada pašvaldības līdzfinansējums – EUR 6000,00 (seši tūkstoši euro, 00 centi).

Domes priekšsēdētājs A. Lungevičs

*Šrubs 28374223*